Noć vještica u Americi.
Halloween, noć vještica.  Ovaj je dan prerastao u praznik koji, izmedju ostalog, donosi i velike zarade.
Posjetioci u Sjedinjenim Državama mogu primijetiti nešto čudno krajem ovog mjeseca. Ako kuće ne izgledaju baš miroljubivo, to je samo dio rastućeg fenomena u ovoj zemlji, proslave Halloweena. 31-og oktobra, djeca širom Amerike oblače kostime i kucaju na vrata svojih susjeda, sa riječima "trick or treat", kako bi dobili slatkiše. Proslava Halloweena datira još iz vremena keltskih rituala, kada su ljudi pokušavali odagnati zle duhove. U Sjedinjenim Državama, prva proslava ovog blagdana zabilježena je u saveznoj državi Minnesota 1921. godine. Od tada, popularnost ovog praznika brzo je rasla. Prema podacima udruženja prodavača, skoro dvije trećine Amerikanaca ove godine planira proslaviti Halloween. Ellen Davis, glasnogovornica udruženja, kaže da je razlog tome činjenica da ljudi ovaj praznik više ne slave samo jedan dan. Farma Cox u saveznoj državi Virginia jedno je od takvih mjesta. U jesenjoj sezoni, stotine djece dolaze na ovu farmu, kako bi uživali u vožnji na traktoru, igrama inspiriranim Halloweenom, te kako bi pronasli savršenu tikvu. Ovaj interes za Halloween dobro je došao biznisima, budući da se očukuje da će se ove godine na Halloween potrošiti skoro pet milijardi dolara. To uključuje kupovinu kostima, slatkiša i dekoracija. Proslavi se pridružio čak i zoološki vrt u Washingtonu, čiji glasnogovornik Matt Olear kaže da su prodali hiljade ulaznica za njihovu godišnju zabavu za Noć vještica. Djeca, koja na zabavu dolaze u svojim kostimima, neće biti jedini koji će dobiti poslastice. Neke životinje u zoološkom vrtu također će dobiti tikve, i druge slastice. Ipak, najvažnije je da se na ovaj dan svako pomalo zabavi, ali i pomalo uplaši.